যোৱা ১১ জানুৱাৰীত জাজৰি সচেতন নাগৰিক মঞ্চই বৃহত্তৰ এলেকাত বিধেয়কখনৰ বিৰুদ্ধে জোৰ লৈ সমদল উলিয়াই প্ৰতিবাদ সাব্যস্ত কৰাৰ পিছত পুনৰ শনিবাৰে সন্ধিয়া বৃহত্তৰ জাজৰিবাসী ৰাইজ আৰু সদৌ অসম গৰিয়া মৰিয়া দেশী জাতীয় পৰিষদৰ জাজৰি আঞ্চলিক সমিতিৰ লগতে জাজৰি আঞ্চলিক ছাত্ৰ সন্থাৰ সহযোগত বিজেপি চৰকাৰৰ জাতিধ্বংসী সিদ্ধান্তৰ তীব্ৰ বিৰোধীতাৰে নাগৰিকত্ব সংশোধনী বিধেয়ক, ২০১৬ৰ বিৰোধিতা কৰি জোঁৰ লৈ এক বৃহৎ প্ৰতিবাদী সমদল উলিয়াই চৰকাৰ বিৰোধী বিভিন্ন শ্ল’গানেৰে জাজৰি এলেকাৰ আকাশ বতাহ কপাই তোলে৷ প্ৰতিবাদী সমদলত স্থানীয় সাধাৰণ ৰাইজেও স্বতঃস্ফুতভাৱে সহযোগ কৰা পৰিলক্ষিত হয়৷